CELEX: 32014R0766
Language: fi
Date: 2014-07-11 00:00:00
Title: Komission täytäntöönpanoasetus (EU) N:o 766/2014, annettu 11 päivänä heinäkuuta 2014, tiettyjen tavaroiden luokittelusta yhdistettyyn nimikkeistöön

16.7.2014   
            
            
               FI
            
            
               Euroopan unionin virallinen lehti
            
            
               L 209/9
            
         KOMISSION TÄYTÄNTÖÖNPANOASETUS (EU) N:o 766/2014,
   annettu 11 päivänä heinäkuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetuista tavaroista mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon 2 sarakkeen CN-koodeihin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä heinäkuuta 2014.
      
         
            Komission puolesta,
         
         
            puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Nestemäisenä tullille esitettävä tuote, joka on tarkoitettu vähittäismyyntiin 200, 500 tai 1 000 ml:aa sisältävässä pullossa.
                              Tuote sisältää:
                              
                                          —
                                       
                                       
                                          natriumkloridia (0,9 %),
                                       
                                    
                                          —
                                       
                                       
                                          steriiliä vettä.
                                       
                                    Kukin pullo on kertakäyttöinen ja varustettu ergonomisella silmäkupilla ja suojakannella.
                              Etiketin mukaan tuotetta käytetään hätätilanteessa silmien huuhteluun vieraiden esineiden ja kemikaalien poistamiseksi.
                           
                        
               
                  3307 90 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, VI jakson 2 huomautuksen, 33 ryhmän 3 huomautuksen sekä CN-koodien 3307 ja 3307 90 00 nimiketekstien mukaisesti.
                  Koska tuote on kosmeettisena tai toalettivalmisteena käytettäväksi soveltuvissa vähittäismyyntipakkauksissa, sitä pidetään kosmeettisena tai toalettivalmisteena. Sen luokittelu 25 tai 30 ryhmään ei näin ollen tule kyseeseen (ks. 25 ryhmän 2 huomautuksen d alakohta ja 30 ryhmän 1 huomautuksen e alakohta).
                  Sen vuoksi tuote on luokiteltava nimikkeeseen 3307 muualle kuulumattomaksi muuksi kosmeettiseksi tai toalettivalmisteeksi.
               
            
                  
                              2.
                           
                           
                              Nestemäisenä tullille esitettävä tuote, joka on tarkoitettu vähittäismyyntiin 200 tai 1 000 ml:aa sisältävässä pullossa.
                              Tuote sisältää:
                              
                                          —
                                       
                                       
                                          dinatriumfosfaattia (1–5 %),
                                       
                                    
                                          —
                                       
                                       
                                          kaliumfosfaattia (1 %),
                                       
                                    
                                          —
                                       
                                       
                                          steriiliä vettä.
                                       
                                    Kukin pullo on kertakäyttöinen ja varustettu ergonomisella silmäkupilla ja suojakannella.
                              Etiketin mukaan tuotetta käytetään hätätilanteessa silmien huuhteluun happojen ja alkalien neutralisoimiseksi silmissä.
                           
                        
               
                  3307 90 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, VI jakson 2 huomautuksen, 33 ryhmän 3 huomautuksen sekä CN-koodien 3307 ja 3307 90 00 nimiketekstien mukaisesti.
                  Koska tuote ei ole erillinen kemiallisesti määritelty yhdiste, sen luokittelu nimikkeen 2835 fosfaatiksi ei tule kyseeseen (ks. 28 ryhmän 1 huomautus).
                  Koska tuote on kosmeettisena tai toalettivalmisteena käytettäväksi soveltuvissa vähittäismyyntipakkauksissa, sitä pidetään kosmeettisena tai toalettivalmisteena. Näin ollen sen luokittelu 30 ryhmään ei tule kyseeseen (ks. 30 ryhmän 1 huomautuksen e alakohta).
                  Sen vuoksi tuote on luokiteltava nimikkeeseen 3307 muualle kuulumattomaksi muuksi kosmeettiseksi tai toalettivalmisteeksi.